Sadonkorjuujuhla | Rosehill
19.9.2016 / Katja
Sen jälkeen kun me muutettiin keväällä Suomeen, on meille siskoni kanssa ehtinyt jo muodostua perinteeksi kokkailla joka kuukausi ruokaa pitkän kaavan mukaan yhdessä miestemme kanssa meidän luona. Meillä on myös siskoni kanssa yhteensä kolme lasta, joten serkuksetkin saavat silloin leikkiä koko illan yhdessä ja me aikuiset saadaan kokkailla pitkin iltaa ja loppuillasta kaikki saavat vielä syödä vatsansa täyteen loistavalla ruualla.
Viimeksi me herkuteltiin amerikkalaiseen tyyliin kunnon itsetehdyillä hampurilaisilla ja bataattiranskalaisilla ja nyt lauantaina teemana oli sadonkorjuujuhla. Tällä kertaa me saatiin mukaan myös meidän äiti, joka oli tullut viikonloppulomalle meidän tyttärien luokse.
Mä kokeilin viime viikolla jo etukäteen syksyistä kattausta ja nyt lauantaina kattasin pöydän melkein samalla kaavalla. Ainoastaan alkupalalautaset vaihdoin syviin lautasiin ja viinilasit lisäsin juomalasien rinnalle.
Menu me rakennettiin kasvisten ja sienten ympärille ja syyskuu onkin vielä ihan loistavaa aikaa viettää sadonkorjuujuhlia, kun kaupoista ja omasta pihasta saa kaiken tuoreena ja kotimaisena. Meidän menu olikin varsin kasvis-, sieni-, ja hedelmäpainotteinen.
Kantarellikeitto ja leipä
Sisäpaisti ja piparjuurimajoneesi
Kirsikkapie
Ja ai, että oli taas hyvää ruokaa. Liha oli maukasta ja alkuruuan kantarellikeittokin oli juuri sopivan suolaista ja kermaista. Ja jälkiruuat. Olikohan kolmas kerta viikon sisällä, kun tein amerikkalaista omenapiirakkaa ja on se vaan niin hyvää. Ja onnistuu muuten tehdä myös gluteenittomana. Siskoni teki myös ihan mielettömän hyvän kirsikkapiirakan oman pihan kirsikoista valmistetusta kirsikkahillosta. Seuraavaksi meillä onkin luvassa marraskuussa ranskalainen ilta ja joulukuussa jouluateria. Ja siinä välissä vielä juhlitaan synttäreitä ja Halloweenia isommalla porukalla.
Loistavaa maanantaita kaikille! 🙂
juhla, ruuanlaitto, sadonkorjuujuhla, syksy
← Tyylikäs ja tunnelmallinen olohuone
Koiramäen pajutalli / Kurpitsafestivaalit →